生日蛋糕

生日蛋糕係一種用嚟慶祝生日嘅蛋糕，常見種類有黑森林蛋糕、朱古力蛋糕等。中國某啲地區傳統上會用壽桃包嚟慶祝生日。

吹蠟燭 
喺古希臘，啲人都信奉月亮女神阿耳忒彌斯。喺佢一年一度嘅生日慶典度，啲人總要喺祭壇上供入蜂蜜餅同好多點着咗嘅蠟燭形成一片神聖嘅氣氛，以示佢哋對月亮女神嘅特殊嘅崇敬之情。

後嚟，隨住時間嘅變遷，由於愛錫細路，古希臘人喺慶祝佢哋細路嘅生日時，都鍾意喺餐枱度擺上糕餅等物，而且加入一項新嘅活動，吹熄點着咗嘅蠟燭。佢哋相信點着嘅蠟燭具有神秘嘅力量，如果呢個時候畀過生日嘅細路喺心中許下一個願望，然後一口氣吹熄所有蠟燭嘅話，咁樣呢個細路嘅美好願望就一定能夠實現。

於是吹蠟燭成為生日派對有住吉慶意義嘅小節目，以後一路發展到無論係細路定大人，甚至老人家嘅生日會或壽宴上都有吹蠟燭呢個活動。

參考 

生日
蛋糕